《得七峰符卿书并示往岁见忆之作叙感二首 其二》
明代·尹台

奕叶猗兰振代光，君家兄弟大芬芳。谁因采佩思王者，自咏迷阳学楚狂。

昨忆尺题存箧笥，何时斗酒说干将。定知鸿鹄翔天汉，羽翮无劳弋缴防。

作者简介：（1506—1579）明吉安府永新人，字崇基，号洞山先生。嘉靖十四年进士。授编修。迁国子司业，所奖拔多为名士。旋还任修撰，专理诰敕。忤仇鸾，几得罪，会鸾先被杀，乃已。严嵩欲结为姻好，拒之，遂有怨。出为南京祭酒，将行，劝嵩勿害杨继盛。历官为南京礼部尚书。留意理学，其学不傍门户，能密自体验。有《洞农堂集》。